RCLถูกหั่นเครดิต กำไรแย่ต้นทุนพุ่งธุรกิจแข่งดุเดือด
ทริสลดอันดับเครดิตอาร์ซีแอล เหลือ BBB หลังผลดำเนินงานแย่กว่าคาด จากเศรษฐกิจโลกร่วง น้ำมันพุ่ง
20 ส.ค. 2554

ทริสลดอันดับเครดิตอาร์ซีแอล เหลือ BBB หลังผลดำเนินงานแย่กว่าคาด จากเศรษฐกิจโลกร่วง น้ำมันพุ่ง 
บริษัท ทริส เรทติ้ง ประกาศลดอันดับความน่าเชื่อถือของบริษัท อาร์ซีแอล (RCL) ทั้งในส่วนของเครดิตองค์กรและเครดิตตราสารหนี้ลง 1 ขั้น โดยเครดิตขององค์กรลดจาก BBB+ เหลือ BBB และลดเครดิตตราสารหนี้จาก BBB เหลือ BBB แนวโน้มเชิงลบ 
การปรับลดอันดับเครดิตลงเนื่องจากแนวโน้มผลประกอบการของ RCL จะอ่อนแอกว่าที่คาดไว้จากปัจจัยที่ไม่เอื้ออำนวยทั้งภาวะเศรษฐกิจโลก ราคาน้ำมันที่ปรับตัวเพิ่มขึ้น และการแข่งขันที่รุนแรงเพิ่มขึ้น โดยเฉพาะในภูมิภาคเอเชียรวมถึงอุปทานส่วนเกินของเรือที่มีจำนวนมาก และสูญเสียความสามารถในการแข่งขัน ทั้งในธุรกิจกองเรือฟีดเดอร์และธุรกิจเรือบริการขนส่งตู้สิ้นค้า ประจำเส้นทาง 
ในปี 2554 บริษัทมีปริมาณการขนส่งสินค้าเพิ่มขึ้นเพียง 7% ต่ำกว่าปริมาณการขนส่งสินค้าของทั่วโลกที่โตมากกว่า 10% และอัตราค่าระวางเรือโดยเฉลี่ยของบริษัทโดยเฉพาะธุรกิจกองเรือฟีดเดอร์นั้นตกต่ำลงตั้งแต่ปี 2552 และยังคงไม่ฟื้นตัว ส่วนแนวโน้มเชิงลบสะท้อนถึงการอ่อนตัวลงของผลประกอบการและสถานะในการแข่งขันของบริษัท 
อันดับเครดิตอาจถูกปรับลดลงหากอัตรากำไรของบริษัทยังไม่ฟื้นตัวและสภาพคล่องไม่ดีขึ้นในช่วง 612 เดือน ข้างหน้า และเครดิตอาจปรับขึ้นเป็นคงที่ หากอัตรากำไรปรับตัวดีขึ้น
ทริส เรทติ้ง รายงานว่า ไตรมาสแรกของปี 2554 ปริมาณการขนส่งและอัตราค่าระวาง เฉลี่ยของ RCL เพิ่มขึ้นเพียง 1% เมื่อเปรียบเทียบกับช่วงปีที่ผ่านมา เนื่องจากปริมาณเรือส่วนเกินมีจำนวนมาก ส่งผลให้การแข่งขันรุนแรงและจากการรายงานของ Alphaliner ปริมาณการบรรทุกสิน ค้าในช่วงปี 2554-2556 จะเพิ่มขึ้นประมาณ 4.4 ล้านตู้ หรือคิดเป็น 31% ของปริมาณบรรทุก 
นอกจากนี้ ราคาน้ำมันเฉลี่ยในช่วงไตรมาสแรกที่เพิ่มขึ้น 26% ส่งผลอัตราค่าใช้จ่ายเพิ่มขึ้น เป็น 41% จาก 30% ขณะที่รายได้เพิ่มขึ้นเพียงเล็กน้อย ส่งผลให้กระแสเงินสดต่ำกว่าประมาณการ ขณะที่ อัตราส่วนกำไรจากการดำเนินงานก่อนค่าเสื่อมราคาและค่าตัดจำหน่ายต่อรายได้ อ่อนตัวลงอย่างมีนัยสำคัญจาก 8.4% ในปี 2553 เป็น -8.6% ในช่วงไตรมาสแรกของปี